《九锁山十咏·翠蛟亭》
宋代·吕同老

洄洑古涧深，蜿蜒层湍壮。
长年蓄飞泉，一決起豪宕。
高有百尺松，蓊郁蔽青障。
下有荇与萍，翠色映空旷。
恍如千丈虬，穷壑潜异状。
忽乘风云会，奋迅九天上。
尚想玉堂仙，妙思发雄放。
醉持白芙蕖，乘流动清唱。

作者简介：约公元一二七四年前后在世字和甫，济南人。生卒年均不详，约宋度宗成淳末前后在世。入元不仕。能词，尝与唐珏、唐艺孙、陈恕可等唱和于天柱山房，作赋蟹调，寄桂枝香。